CELEX: 32010R0103
Language: sk
Date: 2010-02-05 00:00:00
Title: Nariadenie Komisie (EÚ) č. 103/2010 z  5. februára 2010 o povolení chelátu mangánu hydroxyanalógu metionínu ako kŕmnej doplnkovej látky pre kurčatá na výkrm (Text s významom pre EHP)

6.2.2010   
            
            
               SK
            
            
               Úradný vestník Európskej únie
            
            
               L 35/1
            
         NARIADENIE KOMISIE (EÚ) č. 103/2010
   z 5. februára 2010
   o povolení chelátu mangánu hydroxyanalógu metionínu ako kŕmnej doplnkovej látky pre kurčatá na výkrm
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia chelátu mangánu hydroxyanalógu metionínu ako kŕmnej doplnkovej látky pre kurčatá na výkrm, ktorá má byť zaradená do kategórie doplnkových látok „výživové doplnkové látky“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) prijatého 15. septembra 2009 (2) a zo stanoviska z 15. apríla 2008 (3) vyplýva, že chelát mangánu hydroxyanalógu metionínu nemá v prípade kurčiat na výkrm nepriaznivé účinky na zdravie zvierat, zdravie ľudí ani na životné prostredie. Podľa stanoviska z 15. apríla 2008 sa používanie uvedeného prípravku môže považovať za zdroj dostupného mangánu a spĺňa kritériá výživovej doplnkovej látky pre kurčatá na výkrm. Úrad odporúča primerané opatrenia pre bezpečnosť používateľov. Osobitné požiadavky na monitorovanie po uvedení prípravku na trh nepovažuje za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „výživové doplnkové látky“ a do funkčnej skupiny „zlúčeniny stopových prvkov“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. februára 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal (2009) 7(9): 1316.
   
      (3)  The EFSA Journal (2008) 692, p. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Obsah prvku (Mn) v mg/kg kompletného krmiva s obsahom vlhkosti 12 %
               
            
                  
                     Kategória výživových doplnkových látok. Funkčná skupina: zlúčeniny stopových prvkov
                  
               
            
                  3b5.10
               
               
                  —
               
               
                  chelát mangánu hydroxyanalógu metionínu
               
               
                  
                               
                           
                           
                              Charakteristika doplnkovej látky:
                              
                                           
                                       
                                       
                                          Chelát mangánu hydroxyanalógu metionínu s obsahom minimálne 13 % mangánu vo forme chelátu a 76 % kyseliny (2-hydroxy-4-metylsulfanyl) butánovej.
                                       
                                    
                                           
                                       
                                       
                                          Minerálny olej: ≤ 1 %.
                                       
                                    
                        
                               
                           
                           
                              Analytická metóda (1):
                              Atómová emisná spektrometria s indukčne viazanou plazmou (ICP-AES) podľa EN 15510:2007.
                           
                        
               
                  kurčatá na výkrm
               
               
                  —
               
               
                  —
               
               
                  150 (spolu)
               
               
                  
                              1.
                           
                           
                              Doplnková látka sa pridáva do krmiva vo forme premixu.
                           
                        
                              2.
                           
                           
                              Na účely bezpečnosti používateľov: počas manipulácie by sa mala použiť ochranná dýchacia maska, ochranné okuliare a rukavice.
                           
                        
               
                  26.2.2020
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: http://irmm.jrc.ec.europa.eu/crl-feed-additives